cyanic-selkie/wikianc huggingface dataset:
Բրոգլիո եղբայրների կոթող
Պատմություն
Կոթողի սալերի վրայի արձանագրություններում օգտագործվում են եղբայրների անունների լատինացված ուղղագրությունը՝ Ավգուստ և Կարլ Բրոգլիո (Broglio): Եղբայրների ծառայակից Ալեքսանդր Չիչերինի հուշերում ազգանունը ներկայացվում է որպես դե Բրոգլիո-Ռեվել։ Այս հնագույն տոհմը սերում է պիեմոնտյան Broglia  ընտանիքից ՝ Բրոգլիայից, որի ազգանունը Ֆրանսիայում փոխվել է Broglie կամ Broglio և տարբեր աղբյուրներում այն ներկայացվում է որպես Բրոլի, Բրոյլի, Բրոյլ, Բրոգլիո (դե Բրոլ)։ Այս առումով գրականության մեջ տեղ է գտել «Բրոլի եղբայրների կոթող» անվանումը։
Վեցերորդ սերնդի պատերազմներ
Արեւմտյան գիտնականների եւ հետազոտողների անդրադարձները «վեցերորդ սերնդի պատերազմներ» հասկացությանը
While Russia has tried and tested this nascent “non-contact” warfare capability in its operations in Syria, it did so in ways to support ongoing complex operations, as well as to test and refine the use of these systems. Moreover, by successfully deploying and exploiting such high-precision strikes in a conflict, the political leadership was further persuaded of the need for additional and consistent state investment in these capabilities. Those added investments includes the development of hypersonic cruise missiles in the State Armaments Program to 2027, reportedly capable of overcoming any adversary’s air defenses. Equally, these precision weapons play a pivotal role in the conventional hard-power dimension of the 2014 Military Doctrine—the commitment to developing “non-nuclear” or “pre-nuclear” deterrence. Thus, Russia’s dedication to diversifying and deepening the role of high-precision strike weapons in its military inventory is assured a long-term place in Moscow’s defense planning and procurement priorities. ։
Հնդկաստանի և այլ երկրների հետազտողների անդրադարձը վեցերորդ սերնդի պատերազմներին
Բնականաբար, Արևմտյան գիտնականների հետեւից նաև այլ երկրների գիտնականները սկսկեցին անդրադառնալ վեցերերոդ սերնդի պատերազմներ հասկացությանը։ Մասնավորապես Հնդկաստանի ներկայացուցիչները բազմաթիվ անդրադարձներ են կատարել այդ հարցին, որոնցից մեկն է 30 հուլիս, 2021 թ. թողարկված տեսանյութը, որը վերնագրված է "Ի՞նչ է վեցերորդ սերնդի պատերազմը։ Արդյո՞ք Հնդկաստանը պատրաստ է դրա համար" ։
Հնդկաստանի ռազմագետները եւ ռազմական տեսաբանները անդրադարձել են վեցերորդ սերնդի պատերազմներին նաև Պակիստանի եւ այլ երկրների կողմից Հնդկաստանի անվտանգության դեմ սպառնալիքի կապակցությամբ։ Մասնավորապես, Հնդկաստանի ռազմագետներից գեներալ–մայոր Ամարջիթ Սինգհը գտնում է, որ Հնդկաստանի դեմ հարձակումն արդեն պատրաստվում է եւ կարող է ամեն պահ սկսվել՝ վեցերորդ սերնդի պատերազմի տեսքով։ Այդ մասին է նրա մասնակցությամբ հարցազրույցներից մեկը, որը հրապարակվել է 05 նոյեմբերի, 2020 թվականին ։
Այնուամենայնիվ, Արևմտյան եւ հնդկական տեակետից պատկերացվող վեցերորդ պատերազմը որոշակիորեն տարբերվում է Հայկական եւ ռուսական տեսակետից պատկերացվող վեցերորդ պատերազմից։
Քառօրյա պատերազմը որպես վեցերորդ սերնդի պատերազմ վարելու փորձ
Ըստ էության Արցախի Ապրիլյան Քառօրյա պատերազմը առաջին 6-րդ սերնդի պատերազմն է, որը մղվել է Հայկական կողմի դեմ։ Դրա 6-րդ սերնդի պատերազմ լինելու տեսակետն առաջ են քաշել մի շարք ռազմաքաղաքական վերլուծաբաններ։ Դրա համար հիմք են հանդիսացել նոր տեսակի բարձրտեխնոլոգիական զինատեսակներով ռազմագործողությունների վարումը, որն իրականացվել է ագրեսիվ ադրբեջանական կողմից։
2022 թվականի ռուս-ուկրաինական պատերազմը
2022 թվականի ռուս-ուկրաինական պատերազմը ըստ Ռազմական պատմաբան, գնդապետ Մնացական Խաչատրյանի հիմնականում 6-րդ սերնդի պատերազմի օրինակ է ուկրաինական կողմից և հիմնականում 4-րդ սերնդի պատերազմի օրինակ՝ ռուսական կողմից, բայց 6-րդ սերնդի պատերազմի մարտավարության և ռազմավարության տարրերի կիրառմամբ։
Յոթերորդ սերնդի պատերազմներ
Ըստ գեներալ Արկադի Տեր Թադևոսյանի՝
Ո՛րն է յոթերորդ սերնդի պատերազմի առավելությունը վեցերորդր սերնդի պատերազմի համեմատ։ Այդ մասին գեներալ Տեր–Թադևոսյանը առաջ է քաշել հետևյալ տեսակետը՝
Արտաքին հղումներ
Ըստ ռազմական պատմաբան, ռազմաքաղաքական վերլուծաբան գնդապետ Մնացական Ռ․ Խաչաատրեանի՝ վեցերորդ սերնդի պատերազմները կոչված են լինելու 21-րդ դարի պատերազմների հիմնական տեսակը։ Youtube
Հղումներ
Կատեգորիա:Ռազմական գործողություններ ըստ տեսակի Կատեգորիա:Ռազմական դոկտրին Կատեգորիա:Գիտություն Կատեգորիա:Պատերազմ Կատեգորիա:Ռազմագիտություն
Հովսեփ Թեոդորովիչ
Կենսագրություն
Հովսեփ Թեոդորովիչը ծագումով հայ շլյախտայական ընտանիքից է, որը դարեր շարունակ ապրել է Լեհաստանում։ Ավարտել է Ստանիսլավի գիմնազիան, որից հետո ընդունվել է Բուկովինայի Չեռնովցի համալսարանի իրավաբանական ֆակուլտետը։ Ուսման ընթացքում նա հավատքի ճգնաժամ է ապրել։ Մեկ տարի անց ընդունվել է Լվովի աստվածաբանական ճեմարանը։
1887 թվականի հունվարի 2-ին հայ կաթոլիկ արքեպիսկոպոս Իսահակ Նիկոլայի Իսակովիչի կողմից նրան հոգևոր աստիճան է շնորհվել։ 1890-1897 թվականներին ծառայել է Բերեժանիում որպես ծխական քահանա, ավելի ուշ՝ Լվովում որպես քահանա։ Համագործակցել է իշխան Ադամ Ստեֆան Սապիեհայի հետ։ 1901 թվականին, արքեպիսկոպոս Իսակովիչի մահից հետո, 37 տարեկանում նրան շնորհվել է արքեպիսկոպոսի աստիճան, և նա դարձել է Լվովի թեմի Հայ արքեպիսկոպոս։ 1908-1930 թվականներին հիմնանորոգել է Լվովի հայկական տաճարը, որը զարդարված էր Յան Հենրիխ Ռոզենի որմնանկարներով և Յոզեֆ Մեհոֆերի խճանկարներով։
Հովսեփ Թեոդորովիչը զբաղվել է ակտիվ հասարակական-քաղաքական գործունեությամբ։ 1902-1918 թվականներին եղել է Լվովի շրջանային Գալիցիայի Սեյմի և Վիեննայի Ավստրո-Հունգարիայի խորհրդարանի վերին պալատի պատգամավոր, որտեղ զբաղեցրել է լեհամետ դիրքորոշում։ 1919-1922 թվականներին եղել է Սահմանադիր սեյմի պատգամավոր, 1922-1923 թվականներին՝ Քրիստոնյա ժողովրդավարական եկեղեցու սենատոր։ Թեոդորովիչը եղել է Բերեժանիի և Լվովի պատվավոր քաղաքացի, Լվովի Յանա-Կազամիրայի անվան համալսարանի պատվավոր դոկտոր ։
Եսայի Հասան-Ջալալյան
Եսայի Հասան-Ջալալյան (ծ. թ. անհայտ-1728), եղել է XVII-XVIII դարի հայ նշանավոր հոգևորական, պատմագիր, մատենագիր, հայ ազատագրական շարժման խոշոր երախտավոր։
Հովսեփ Թեոդորովիչ
Կենսագրություն
Մահացել է Լվովում, որտեղ նրան թաղել են «Լվովյան արծիվներ» գերեզմանատանը, որտեղից Խորհրդային Միության տարիներին գերեզմանատան ավերումից հետո նրա աճյունը տեղափոխվել է Լիչակովի գերեզմանատան ընտանեկան դամբարան։ Արքեպիսկոպոս Հովսեփ Թեոդորովիչի վերահուղարկավորությունը տեղի է ունեցել 2011 թվականի հունիսի 7-ին, Լվովում։
Արտաքին հղումներ
Կատեգորիա:Հայկական ծագմամբ լեհեր Կատեգորիա:Լեհաստանի քաղաքական գործիչներ Կատեգորիա:Հայ հոգևոր գործիչներ Կատեգորիա:Լեհահայեր Կատեգորիա:Սփյուռքահայ քաղաքական գործիչներ
Եսայի Հասան-Ջալալյան
Արցախի Հասան-Ջալալյան իշխանական տոհմից։
Կենսագրություն
Եսայի Հասան-Ջալալյանը 1701-1728 թվականներին եղել է Գանձասարի կաթողիկոս։ Միավորել է Ս. Էջմիածնին ենթակա Աղվանից պառակտված կաթողիկոսական աթոռը։ Կաթողիկոսանալուն պես Եսայի Հասան-Ջալալյանը Գանձասարը դարձնում է քաղաքական մի կենտրոն և Արցախի լեռնային իշխողների խորհրդարան, որտեղ մշակվում էին դիվանագիտական հարաբերություններ և քննվում ռազմական ծրագրեր։ Նրան են ենթարկվել Ղարաբաղը, Բարդան (Պարտավը), Շամախին, 1720 թվականից՝ նաև Գանձակը, Շաքին, Ղաբալան (Կապաղակը) և այլն։ Իսրայել Օրու մահից (1711) հետո գլխավորել է ազատագրական շարժումը, բանակցություններ վարել ռուսական կառավարության հետ։ 1716 թվականին Գանձասարում ընդունել և եպիսկոպոս է ձեռնադրել Հարավային Կովկաս Պետրոս 1-ի ուղարկած Մինաս Վարդապետին և կարգել ռուսահայոց հոգևոր առաջնորդ։ Արցախահայության անունից հատուկ նամակով Պետրոս 1-ին է փոխանցել Ռուսաստանի հովանավորությունը «յօժար սրտիւ» ընդունելու ցանկությունը։ Եսայի Հասան-Ջալալյանի կազմած զորամասը և վրացական զորքը 1722 թվականին պարտության են մատնել Դաղստանի լեռնականներին։ Նույն թվականին Եսայի Հասան-Ջալալյանը Գանձակում և Թիֆլիսում Վրաց թագավոր Վախթանգ 6-ի հետ մշակել է պարսկական տիրապետության դեմ համատեղ պայքարի ծրագիր։ 1724 թվականին թուրքական զորքի՝ Արցախ արշավելու ժամանակ Եսայի Հասան-Ջալալյանը մերժել է Ամենայն հայոց կաթողիկոսի՝ թուրքերին հպատակվելու առաջարկը և օգնություն հայցող դիմումներ հղել ռուսական արքունիք։
Որպես Ղարաբաղի մելիքների ապստամբության (1700-1728) պարագլուխներից մեկը, գրել է իր ժամանակի անցքերի մանրամասն պատմությունը, «Պատմութիւն Աղուանից» գործը, որի համառոտ տարբերակը 1839 թվականին լույս է տեսել Շուշիում։ Երկը լույս է տեսել նաև ֆրանսերեն (1876), վրացերեն (1971), ռուսերեն (1989):
Ծանոթագրություններ
Կատեգորիա:Աղվանքի կաթողիկոսներ Կատեգորիա:Հասան-Ջալալյաններ Կատեգորիա:Հայ պատմիչներ Կատեգորիա:Հայ մատենագիրներ
Արջամկան օրը (այլ կիրառումներ)
Արջամկան օրը, կարող է վերաբերել՝
Կոկիմյաե
Կոկիմյաե (Kokõmäe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Միչուրինի փողոց (Յալթա)
Միչուրինի փողոց (Улица Мичурина), փողոց Ղրիմի Յալթա քաղաքում։ Անվանվել է խորհրդային կենսաբան, ԽՍՀՄ-ում պտղատու, հատապտղատու և այլ մշակաբույսերի գիտական սելեկցիայի հիմնադիր Իվան Վլադիմիրովիչ Միչուրինի (1855-1935) պատվին։ Սկիզբ է առնում Սադովայա փողոցից և ավարտվում Պոլևայա փողոցի հետ հատումով։ Երկարությունը 200 մետր է։
Նկարագրություն
Յալթա քաղաքի Միչուրինի փողոցը սկսվում է Սադովայա փողոցից փոքր արահետի տեսքով, հատում Կույբիշևի փողոցը, Օսլովսկու փողոցը և ավարտվում Պոլևայա փողոցի հետ հատումով։ Փողոցի սկզբնամասը չափազանց նեղ է՝ մինչև 1,5 մետր։ Շատ կարճ փողոց է. երկարությունն ընդամենը 200 մետր է ։ Փողոցում կա համարակալված 30 շինություն։
Միչուրինի փողոցի փոստային դասիչն է՝ 298612։
Փողոցն անվանվել է խորհրդային կենսաբան, ԽՍՀՄ-ում պտղատու, հատապտղատու և այլ մշակաբույսերի գիտական սելեկցիայի հիմնադիր, ԽՍՀՄ ԳԱ պատվավոր անդամ, ՀամԳԳԱ ակադեմիկոս Իվան Վլադիմիրովիչ Միչուրինի (1855-1935) պատվին։ Իվան Միչուրինը մեծ ավանդ ունի գենետիկայի զարգացման գործում։ Նա ուսումնասիրել է ժառանգականությունը՝ կապված օնտոգենեզի օրինաչափությունների և արտաքին միջավայրի հետ, ստեղծել ուսմունք դոմինանտության մասին ։
Արտաքին հղումներ
Կատեգորիա:Յալթայի փողոցներ
Դափնազգիներ
Դափնազգիներ (Lauraceae), բույսերի մագնոլիածաղկավորների կարգի ընտանիք։ Մշտադալար կամ տերևաթափ ծառեր կամ թփեր են՝ հերթադիր կամ հակադիր տերևադասավորությամբ, որոնք բոլոր օրգաններում արոմատիկ յուղեր են պարունակում։ Տերևները հասարակ են, ամբողջաեզր կամ բլթակավոր, առանց տերևակիցների, տերևաթիթեղների վրա թափանցիկ, կետանման գեղցիկներով։ Ծաղիկները երկսեռ են կամ բաժանասեռ։ Վերջին դեպքում բույսերը միատուն են կամ ծաղիկները բազմասեռ են, միայնակ, դեղնավուն կամ կանաչավուն, հավաքված հովանոցներում, վահաններում կամ հուրաններում, կանոնավոր են։ Ծաղկապատը կազմված է վեց թերթիկներից, որոնք դասավորված են երկու շրջանով։ Առէջների թիվը հասնում է 9-ի, 12-ի, երբեմն շատ։ Փոշեպարկը 2-4 բնանի է։ Սերմնարանը վերնադիր է, հազվադեպ ցածրադիր, միաբուն, մեկ սերմնաբողբոջով։ Վարսանդը ունի մեկ սռնակ, սպին հասարակ է կամ 2-3 բլթականի։ Պտուղը հյութալի կամ չոր կորիզապտուղ է կամ հատապտուղ։ Սերմը էնդոսպերմ չունի։ Շաքիլները հաստ են, մսալի ։
Հղումներ
Կատեգորիա:Դափնազգիներ Կատեգորիա:Բույսերի ընտանիքներ
Սուսերամարտն ամառային II Օլիմպիական խաղերում — թրասուսեր սիրողականների և վարպետների միջև
Ամառային II Օլիմպիական խաղերում սուսերամարտի սիրողականների և վարպետների միջև տղամարդկանց՝ թրասուսերով մրցումներն անցկացվել են հունիսի 15-ին։ Մասնակցել են 2 երկրների 8 մարզիկ։
Գեորգի Գոգիչաև
Գեորգի Շոտաևիչ Գոգիչաև (Гео́ргий Шота́евич Гогича́ев, ), Ռուսաստանի պրոֆեսիոնալ ֆուտբոլի ասոցիացիայի նախկին ֆուտբոլիստ։
Կարիերա
Գոգիչաևը պրոֆեսիոնալ ֆուտբոլում իր նորամուտը նշել է Վլադիկավկազի «Ալանիա ՖԱ»-ի կազմում 2010 թվականի հուլիսի 13-ին Ռուսաստանի գավաթի խաղարկության «ԿԱՄԱԶ Նաբերեժնիե Չելն»-ի դեմ խաղում։
2016 թվականի օգոստոսի 30-ին Գոգիչաևը պայմանագիր է կնքել « Շիրակ ՖԱ »-ի հետ մինչև 2017 թվականի հուլիսի 31-ը ։ Բայց նա մինչ 2017 թվականի մրցաշրջանի սկսվելը լքել է ակումբը ։
Արտաքին հղումներ
Կատեգորիա:Ալանիայի ֆուտբոլիստներ Կատեգորիա:Շիրակի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Աստերոիդների ցանկ (200101-200200)
Աստերոիդների ցանկ (200001-200100) * Աստերոիդների ցանկ * Աստերոիդների ցանկ (200201-200300)
Ջոան Քոլինզ
Ջոան Հենրիետա Քոլինզ (Joan Henrietta Collins, ), բրիտանացի դերասանուհի, պրոդյուսեր, գրող և թղթակից-սյունակագիր։
Մեծացած Երկրորդ համաշխարհային պատերազմի ժամանակ, Ջոան Քոլինզը թատերական բեմում նորամուտել է ինը տարեկան հասակում, «Տիկնիկային տուն» պիեսում, իսկ այնուհետև ավարտել է Դրամատիկական արվեստի արքայական ակադեմիան Լոնդոնում և սկսել է կարիերան բրիտանական կինոյում։ 22 տարեկան հասակում Քոլինզը տեղափոխվում է Հոլլիվուդ և հանրաճանաչության է արժանանում շնորհիվ կին-վամպիրների դերերի այնպիսի ֆիլմերում, ինչպիսին են «Աղջիկը վարդագույն հագուստով» («The Girl in the Red Velvet Swing», 1955 թվական) և այլն ։ Նա հաջողությամբ նկարահանվել է ամերիկյան և բրիտանական մեծ կինոյում 1950-ական և 1960-ական թվականներին և պակաս հաջող 1970-ական թվականներին։
1981 թվականին Քոլինզը սկսում է խաղալ իր ամենահայտնի դերը՝ Ալեքսիս Կոլբի, «Գերդաստան» («Dynasty») երկարատև հեռուստասերիալում, որը նրան բերում է «Ոսկե Գլոբուս» մրցանակ 1983 թվականին ։ Ութսունական թվականների վերջին նա գնում է իր կրտսեր քույր Ջեքի Քոլինզի հետքերով և թողարկում է իր առաջին գիրքը՝ «Prime Time» (1988 թվական), որը բեսթսելեր է դառնում, չնայած քննադատների բացասական արձագանքների, իսկ այնուհետև ևս մի քանի գրքեր և ինքնակենսագրություններ։ Նաև, ինչպես էկրանին, Քոլինզը կյանքում ևս ունի գլամուրային կին-վամպիրի կերպար, շնորհիվ իր հինգ ամուսնությունների և անթերի ոճի ։ 2015 թվականին Քոլինզը արժանանում է Բրիտանական կայսրության շքանշանի ։
Վաղ տարիներ
Ջոան Քոլինզը ծնվել է պարի ուսուցչուհի և գիշերային ակումբի տիրուհի Էլզա Բեսանտի (1906-1962 թվականներ) և թատերական գործակալ Ջոզեֆ Ուիլյամ Քոլինզի (1902-1988 թվականներ) ընտանիքում ։ Հայրը ուներ հրեական ծագում և Պորտ Էլիզաբեթի (ՀԱՀ) ծնունդ էր, ում ծնողները ՀԱՀ էին ներգաղթել Լոնդոնից, մայրը եղել է անգլուհի, Անգլիական եկեղեցու հավատքով։ Ջոան ուներ կրտսեր քույր՝ Ջեքի Քոլինզ, ով դարձել է գրող և եղբայր՝ Բիլլ։ Միջնակարգ կրթությունը նա ստացել է Ֆրանկո-հոլլանդական դպրոցում, որն ավարտելուց հետո ընդունվել է Դրամատիկական արվեստի արքայական ակադեմիա։ 17 տարեկան հասակում Քոլինզը պայմանագիր է ստորագրում Ջ. Արտուր Ռանկի կինոընկերության հետ, որն այն ժամանակ շատ հեղինակավոր էր Մեծ Բրիտանիայում ։
Կարիերան կինոյում
1951 թվականին Քոլինզը նորամուտում է բրիտանական կինոյում, իսկ առաջին գլխավոր դերը նա ստանում է արդեն մեկ տարի անց, «Ես հավատում եմ քեզ» («Believe in You») և «Դեկամերոնի գիշերները» («Decameron Nights») ֆիլմերում ։ Այդ ժամանակ նա նաև շատ էր նկարահանվում բրիտանական պինապ-ամսագրերի համար և անվանվում է Բրիտանիայի ամենագեղեցիկ աղջիկը ։ Այդ ժամանակաշրջանում Քոլինզը հաճախ հայտնվում էր մամուլի ուշադրության կենտրոնում, այդ թվում, երբ 1954 թվականին հայտարարում է, որ լոնդոնյան կինոընկերությունները չեն ձգտում աջակցել կին-դերասանուհիներին ։
1955 թվականին Քոլինզը ուղևորվում է Հոլլիվուդ և պայմանագիր է ստորագրում «20th Century Fox» կինոընկերության հետ և շուտով դերասանուհին դառնում է նրանց պատասխանը Էլիզաբեթ Թեյլորին և «MGM»-ին ։ Հոլլիվուդում նրա առաջին գլխավոր դերը եղել է ռեժիսոր Հովարդ Հոուքսի «Փարավոնների Երկիրը» («Land of the Pharaohs») էպիկական ֆիլմում։ Դրանից հետո նա խաղում է Էվելին Նեսբիթին «Աղջիկը վարդագույն հագուստով» ֆիլմում և նկարահանվում է Բեթ Դեյվիսի հերոսուհու մրցակցուհու դերը « Կույս Թագուհի» դյուցազներգությունում։ Հաստատուն ամրապնդելով իր կարգավիճակը Հոլլիվուդում, Ջոան Քոլինզը շարունակում է խաղալ գլխավոր դերեր այնպիսի ֆիլմերում, ինչպիսին են «Հակառակ սեռ» (« The Opposite Sex», 1956 թվական) կատակերգությունը, Ջոն Ստայնբեքի «Մոլորված ավտոբուսը» («The Wayward Bus», 1957 թվական) վեպի էկրանավորումը և վաճաբանական, բայց կոմերցիոն հաջողակ «Արևի կղզին» («Island in the Sun», 1957 թվական) դրաման։ Հետագայում նա Գրեգորի Պեկի հետ նկարահանվում է «Բրավադոս» («The Bravados») վեսթերնում, Փոլ Նյումանի հետ «Հավաքվեք դրոշի շուրջ, տղաներ»-ում («Rally 'Round the Flag, Boys! »), Էդվարդ Գ. Ռոբինսոնի հետ «Յոթ գողեր»-ում («Seven Thieves») և «Էսթերը և Արքան» («Esther and the King») կրոնական դյուցազներգությունում ։ 1962 թվականին նա խաղում է «Ճանապարհ Հոնկոնգ» («The Road to Hong Kong») կատակերգությունում, Բինգ Քրոսբիի հետ և այնուհետև մի փոքրիկ դադար է վերցնում որպեսզի ծննդաբերի առաջին երեխային։
Անկում
Վաթսունականների երկրորդ կեսին Ջոան Քոլինզի կարիերան մեծ կինոյում փակուղի է մտնում վարձույթում մի քանի ձախողված ֆիլմերից հետո ։ Միևնույն ժամանակ նա իր համար բացահայտում է հեռուստատեսությունը և հրավիրված աստղ է հանդիսանում այն ժամանակ հանրահայտ մի շարք սերիալներում, որոնց շարքում էին «Բեթմեն» («Batman»), «Աստղային ուղի» («Star Trek»), «Առաքելությունն անիրագործելի է» («Mission: Impossible»), «Կին ոստիկան» («Police Woman») և «Ստարսկի և Հաթչ» («Starsky and Hutch»)։ Յոթանասունականներին նա վերադառնում է բրիտանական կինո և նկարահանվում է մի քանի սարսափ ֆիլմերում, այդ թվում «Հեքիաթներ դամբարանից» («Tales from the Crypt »), «Գիշերային վախ» («Fear in the Night»), «Պատմվածքներ, խելագարության վկաներ» («Tales That Witness Madness ») և «Մրջյունների կայսրություն» («Empire of the Ants»)։ Հավանաբար, Քոլինզի առավել հաջողությունը յոթանասունականներին դարձավ գլխավոր դերը նրա քրոջ Ջեքի Քոլինզի «Ճարմանդ» («The Stud», 1978 թվական) վեպի էկրանավորումում և նրա սիքվել «Անառակ» («The Bitch », 1979 թվական), որոնք վարձույթում հավաքում են ավելի քան քսան միլին ։
«Գերդաստան» և հաջողության վերադարձ
1981 թվականին Ջոան Քոլինզի կարիերան փաստորեն վերածնունդ է ապրում, նրանից հետո, երբ նա հրավիրվում է Ալեքսիս Կոլբիի դերին, գեղեցիկ, սակայն բիրժային մագնատ Բլեյք Քերինգտոնի (Ջոն Ֆորսայթ) վրիժառու նախկին կնոջ, ABC հեռուստալիքի «Գերդաստան» պրայմ-թայմ օճառային օպերայում ։ Մինչ Քոլինզը սերիալը ցուցադրվել էր մեկ կարճատև եթերաշրջան և գտնվում էր փակման շեմին, սակայն նրա հերոսուհու մուտքով ռեյտինգները կտրուկ վերելք են գնում։ Հենց նրան են վերագրում սերիալի ռեյտինգային աճը և հետագայում նրա լիարժեք հիթի վերածվելը, այլ ոչ թե «Դալաս»-ի անմիջական կլոն լինելը ։ 1985 թվականին «Գերդաստան»-ը վերջապես գլխավորում է ամենադիտվող ծրագրերի տարեկան ռեյտինգային աղյուսակը, առաջ անցնելով «Դալլաս»-ից, իսկ Քոլինզը՝ ամենաբարձր վարձատրվող դերասանուհին հեռուստատեսությունում։ 1982-ից մինչև 1987 թվականը Ջոանը վեց անգամ անվանակարգվում է «Ոսկե Գլոբուս» մրցանակին՝ «Հեռուստիատեսային սերիալում կամ դրամայում լավագւյն կանացի դերի համար» անվանակարգում, իր դերի համար և արժանանում է մրցանակին 1983 թվականին ։ 1984 թվականին նա անվանակարգվում է «Էմմի» մրցանակին, «Դրամատիկական սերիալում լավագույն կանացի դերի համար», իսկ 1985 թվականին արժանանում է «Ժողովուրդի ընտրություն» մրցանակին որպես սիրելի հեռուստաաստղ ։ 1983 թվականին Քոլինզը ստանում է սեփական աստղը Հոլիվուդի փառքի ծառուղիում ։
Հիսունամյա տարիքում Ջոան Քոլինզը նկարահանվում է «Playboy» ամսագրի համար ։ 1986 թվականին, սերիալի հաջողության ալիքի վրա, Քոլինզը հանդես է գալիս պրոդյուսերի և գլխավոր դերակատարումների կարգավիճակում «Մեղքեր» («Sins») և «Մոնտե Կառլո» («Monte Carlo») մինի-սերիալներում ։ «Գերդաստանը» գոյատևում է ընդհուպ մինչև 1989 թվականը, իսկ 1991 թվականին նկարահանվում է «Գերդաստան. Հաշտություն» («Dynasty: The Reunion») մինի-սերիալը, որն ավարտում է պատմությունը ։
Հետագա տարիներ
«Գերդաստան»-ի ավարտից հետո Ջոան Քոլինզը պակաս ակտիվորեն է նկարահանվում և նախընտրում է ելույթ ունենալ թատրոնում և գրել ինքնակենսագրություններ։ 1992 թվականին կալանում է Ջոան Քոլինզի Բրոդվեյան նորամուտը «Վախկոտների մասնավոր կյանքը» բեմադրությունում։ 1990-ական թվականներին նա շարունակում է իր կարիերան ինչպես կինոյում, այնպես էլ հեռուստատեսությունում։ Նրա մասնակցությանմբ առավել հայտնի ֆիլմերից են «Ձմեռային հեքիաթ» («In the Bleak Midwinter», 1995 թվական), «Ֆլինստոունները Վիվա Ռոք-Վեգասում» («The Flintstones in Viva Rock Vegas», 2000 թվական) և հեռուստատեսային ֆիլմեր «Էննի. Արքայական արկածներ» («Annie: A Royal Adventure!», 1995 թվական) և «Հին յաբուներ ամերիկյան ձևով» («These Old Broads», 2001 թվական), Դեբի Ռեյնոլդսի, Շիռլի Մակլեյնի և Էլիզաբեթ Թեյլորի հետ համատեղ։
1997 թվականին արվեստում ավանդի և բարեգործական աշխատանքների համար Ջոան Քոլինզին շնորհվում է Բրիտանական կայսրության սպայի տիտղոս։ Նույն թվականին նա հրավիրվում է Աարոն Սպելինգի «Խաղաղ սյունաշարեր» («Pacific Palisades») նոր նախագծ, ով ցանկանում էր, որ դերասանուհին կրկնի «Գերդաստան»-ի փրկության իրավիճակը։ 2002 թվականին նա եղել է հրավիրված աստղ «Ուղղորդիչ լույս» («The Guiding Light») օճառային օպերայի մի քանի դրվագներում։
2005 թվականին դերասանուհի Էլիս Կրիգեն խաղւմ է Ջոան Քոլինզի դերը «Գերդաստան. Սեքսի, ագահության և ինտրիգների վարասույրից այն կողմ» («Dynasty: The Making Of A Guilty Pleasure») հեռուստաֆիլմում ։
Անձնական կյանք
Ջոան Քոլինզը հինգ անգամ ամուսնացած է եղել։ Նրա առաջին ամուսինն է եղել իռլանդացի դերասան Մաքսվել Ռիդը, ում հետ նա միասին է եղել 1952 թվականից մինչև 1956 թվականը։ Հետագայում նա կապեր է ունեցել Սիդնի Չապլինի՝ Չառլի Չապլինի եղբոր, Արտուր Լոուի և Ուորեն Բիթիի հետ, ով նրանից տարիքով փոքր էր 4 տարով։ 1963 թվականին նա ամուսնանում է երգիչ և դերասան Էնթոնի Նյուլիի հետ։ Նա Նյուլիից ունենում է որդի՝ Տարա և դուստր՝ Սաշա, իսկ 1971 թվականին նրանք ամուսնալուծվում են։ Երրորդ անգամ նա ամուսնանում է 1973 թվականին, «Apple Records» ստուդիայի ղեկավար Ռոն Կասի հետ, ով դառնում է նրա դստեր՝ Կատյանաի հայրը։ Նրանք ամուսնալուծվում են 1983 թվականին։ Ջոանը, երկու տարի անց, ամուսնանում է շվեդացի երգիչ Պիտեր Հոլմի հետ։ 1987 թվականին նրանց սկանդալային ամուսնալուծությունից հետո Քոլինզը որոշ ժամանակով լքում է ԱՄՆ-ն և վերադառնում է Լոնդոն։ 2002 թվականին նրա հինգերորդ ամուսինն է դառնում թատերական մենեջեր Պերսի Գիբսոնը, ով փոքր է Ջոանից 32 տարով։ Այն հարցին, թե արդյոք չի շփոթեցնում նրան տարիքային տարբերությունը, դերասանուհին կատակում է. «Եթե նա մահանա, նշանակում է կմահանա» ։
Աղբյուրներ
Կատեգորիա:Հոլիվուդյան դերասաններ Կատեգորիա:Բրիտանացի դերասաններ Կատեգորիա:Հոլիվուդյան փառքի ծառուղի Կատեգորիա:Կին ինքնակենսագիրներ Կատեգորիա:20-րդ դարի կին գրողներ Կատեգորիա:Բրիտանացի կինոդերասանուհիներ Կատեգորիա:Բրիտանացի պրոդյուսերներ Կատեգորիա:Բրիտանացի գրողներ Կատեգորիա:Բրիտանացի մոդելներ Կատեգորիա:Բրիտանացի վիպասաններ Կատեգորիա:Թատրոնի դերասանուհիներ Կատեգորիա:Հեռուստատեսային դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Անգլիացի կին վիպասաններ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ Կատեգորիա:Դրամատիկական արվեստի թագավորական ակադեմիայի շրջանավարտներ
Կազանովո (գյուղ, Ռոսլավլսկի շրջան)
Կազանովո (Казаново), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ռեֆրանկորե
Ռեֆրանկորե  (Refrancore), կոմունա Իտալիայի Պիեմոնտ մարզի Աստի գավառում ։
Բնակչությունը կազմում է 1637 մարդ (2008)։ Բնակչության խտությունը՝ 124 մարդ/կմ²։ Տարածքը կազմում է 13 կմ²։ Փոստային ինդեքս՝ 14030։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Սան Դիոնիգին։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Թուքհում
Թուքհում (թյուրքերենից թարգմանվում է որպես «ցեղ», «սերունդ»), չեչենների մոտ թեյփերի ռազմատնտեսական կամ ռազմաքաղաքական միավորում։ Թուքհումների մեջ մտնող թեյփերը մեկը մյուսի հետ արյունակցական կապ չունեն։ Թեյփերը միավորվում են ընդհանուր խնդիրների թուծման համար. հակառակորդի հարձակումից պաշտպանվելու կամ տնտեսական փոխհարաբերությունների ամրապնդման և այլ նպատակներով։ Թուքհումը կոնկրետ տարածք էր զբաղեցնում, որը կազմված էր նրա կողմից փաստացի բնակեցված տարածքից, ինչպես նաև շրջակա տարածքներից, որտեղ այդ թուքհումի մեջ մտնող թեյփերը որսորդությամբ, հողագործությամբ, անասնապահությամբ էին զբաղվում։ Ամեն թուքհումը խոսում էր և խոսում է վայնախերենի իր բարբառով։
Ի տարբերություն թեյփի, թուքհումը պաշտոնական ղեկավար չուներ։ Այդպիսով, թուքհումը ավելի շատ նման էր հասարակական միավորման, քան կառավարական մարմնի։
Թուհումի գլխավոր մարմիններ էր ավագների խորհուրդը, որը կազմված էր թուքհումի բոլոր թեյփերի իրավահավասար ներկայացուցիչներից։
16-17-րդ դարերում ինը թուքհում է առաջացել ։ Այժմ չեչենները բաժանված են այդ 9 թուքհումների, որոնց մեջ մտնում է մոտավորապես 100 թեյփ.
Գոյություն ունեն նաև նշված թուքհումների մեջ չմտնող թեյփեր։
Ծանոթագրություններ
Կատեգորիա:Չեչենական մշակույթ Կատեգորիա:Չեչենական թուքհումներ
Աստերոիդների դաս M
Այս դասի խոշորագույն աստերոիդն է (16) Փսիքեն։
Արտաքին հղումներ
Կատեգորիա:Աստերոիդների սպեկտրալ դասեր
Ֆուտբոլի Անգլիայի գավաթ 1899-1900
Ֆուտբոլի Անգլիայի գավաթ 1899-1900 (1899-1900 FA Cup), Ֆուտբոլի Անգլիայի գավաթի 29-րդ խաղարկությունն է, որում հաղթեց «Բերի» ֆուտբոլային ակումբը։
Եզրափակիչ
Կատեգորիա:Ֆուտբոլի Անգլիայի գավաթ Կատեգորիա:1900 ֆուտբոլում Կատեգորիա:1899 ֆուտբոլում
Քրիստին Մյուրեր Ստեմլանդ
Քրիստին Մյուրեր Ստեմլանդ (Kristin Mürer Stemland, ), նորվեգացի դահուկորդուհի, աշխարհի չեմպիոն, նորվեգիայի առաջնության բազմակի մրցանակակիր ։ Ծնվել է 1981 թվականի հունվարի 8-ին ։
Աշխարհի գավաթում Ստեմլանդը առաջին անգամ հանդես է եկել 2000 թվականի մարտի 8-ին, 2003 թվականի դեկտեմբերին էստեֆատ ձևում առաջին անգամ հաղթանակ է տարել Աշխարհի գավաթում։ Ընդամենը ունի 2 հաղթանակ աշխարհի գավաթում, երկուսնել էստեֆատ ձևում, դահուկավազքում չի գրավել 5-րդ տեղից բարձր հորիզոնական։ Ստեմլանդի լավագույն ձեռքբերումները ընդհանուր առմամբ եղել են 2003 թվականից 2004 թվականների մրցաշրջանում, Աշխարհի գավաթում 24-րդ տեղը։
Իր կարիերայի ընթացքում երկու անգամ մասնակցել է աշխարհի առաջնությանը, լավագույն արդյունքն  է՝  2007 թվականի աշխարհի առաջնությունում  19-րդ տեղը 10 կմ ազատ ոճով։
Արտաքին հղումներ
Կատեգորիա:Նորվեգացի դահուկորդներ
Բորիսովկա (Լետկայի վտակ)
Գետի ակունքը գտնվում է անտառներում, Յուրյա գյուղից 26 կմ հյուսիս-արևելք։ Գետը հոսում է հյուսիս-արևելք, անամարդաբնակ անտառային վայրում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Արտաքին հղումներ
Կատեգորիա:Ռուսաստանի գետեր
Տկղիսպիրի
Տկղիսպիրի (ტყისპირი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դմանիսի շրջան
Դիբրովկա (գյուղ, Նովոմիրգորոդի շրջան)
Դիբրովկա (Дібрівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Դիբրովկա գյուղում բնակվում էր 353 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոմիրգորոդի շրջանի բնակավայրեր Կատեգորիա:Ուկրաինայի գյուղեր
Կոկոռա
Կոկոռա (Kokora), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 77 մարդ։
Արտաքին հղումներ
Կատեգորիա:Էստոնիայի Տարտումաա նահանգի Ալացկիվի շրջանի բնակավայրեր Կատեգորիա:Էստոնիայի գյուղեր
Ջոան Ռոուլինգ
Ջոան Քեթլին Ռոուլինգ (ամուսնական անունը՝ Joanne "Jo" Murray, ), անգլիացի գրող, առավելապես հայտնի է Ջեյ Քեյ Ռոուլինգ (J. K. Rowling, Joanne Katheline Rowling) գրական կեղծանվանմբ։ Բրիտանական կայսրության (OBE, Order of the British Empire) և Պատվո Լեգեոնի շքանշանակիր է (2009) ։ Նրա գրած Հարրի Փոթերի մասին պատմող վիպաշարը թարգմանված է աշխարհի 65 լեզուներով։ 2001 թվականին Ջոան Ռոուլինգը «Հարրի Փոթերը և Փիլիսոփայական քարը» վեպի համար ստացել է «Հյուգո» մրցանակ։ Ներկա դրությամբ Ջոան Ռոուլինգը բրիտանացի միակ կին-միլիարդատերն է, աշխարհի ամենաբարձր վարձատրվող գրողը։ Նրա գրքերը աշխարհի տարբեր երկրներում գլխավորում են լավագույն գրքերի ցուցակները։
Ջոանը սիրում էր պատմել հեքիաթներ, իր առաջին պատմությունը գրել է 6 տարեկանում։ Ինը տարեկան հասակում Ջոանը ընտանիքի հետ տեղափոխվել է Տատսհիլ, որը Լոնդոնի մերձակայքում փոքրիկ քաղաք էր։ Դպրոցն ավարտելուց հետո Ջոանը ընդունվում է Էկզետեր քաղաքի համալսարան՝ ընտրելով լեզվաբանի մասնագիտությունը, խորացված սկսում է ուսումնասիրել ֆրանսերեն։
1991 թվականին՝ 26 տարեկան հասակում, Ջոանը տեղափոխվել է Պորտուգալիա՝ անգլերեն դասավանդելու։ Այնտեղ նա ծանոթացել է ապագա ամուսնու՝ Ժորժի Արանտեսի հետ։ 1992 թվականին տեղի է ունեցել նրանց հարսանիքը։ Նույն ժամանակ Ջոանը սկսել է աշխատել Հարրի Փոթերի մասին առաջին գրքի վրա։ 1993 թվականի հուլիսի 27-ին աղջիկ է ունեցել, իսկ դրանից մի քանի ամիս անց ամուսինները ամուսանլուծվել են։ Ջոանը երեխայի հետ վերադարձել է Մեծ Բրիտանիա՝ բնակվելով քրոջ մոտ Էդինբուրգում։
Շատ չանցած Ջոանը աղջկա հետ տեղափոխվել է իր վարձակալած փոքրիկ բնակարանը։ Դառնալով միայնակ մայր՝ նա ապրել է պետությունից ստացած իր թոշակով, որը հազիվ հերիքում էր միայն ուտելիքի և երեխայի հագուստի համար։ Դրա հետ մեկտեղ, նա շարունակել է գրել։
Անուն
Թեև նա գրում էր J. K. Rowling (արտասանվում է՝ Ռոուլինգ) գրական անվամբ, նրա անունը, նախքան երկրորդ անգամ ամուսնանալը պարզապես Ջոան Ռոուլինգ էր (Joanne Rowling) էր։ Ակնկալելով, որ երիտասարդ տղաների թիրախային լսարանը չէր ուզենա կարդալ կնոջ կողմից գրված գիրք, նրա հրատարակիչները պահանջեցին, որ նա օգտագործի երկու սկզբնատառ՝ նրա լրիվ անունը օգտագործելու փոխարեն։ Քանի որ նա չուներ երկրորդ անուն, նա ընտրեց "K"-ը, որպես նրա կեղծանվան երկրորդ սկզբնատառ, որը, ի դեպ, նրա հայրական կողմի տատիկից էր ։ Նա ինքն իրեն Ջո է կոչում և ասել է, որ երբ ինքը երիտասարդ էր, ոչ ոք նրան Ջոան չէր կոչում, քանի դեռ չէր զայրացնում ինչ-որ մեկին ։ Ամուսնությունից հետո նա մի քանի անգամ օգտագործել է Ջոան Մյուրեյ անունը սեփական բիզնեսի կառավարման համար ։ Լեվեսոն հետաքննության ժամանակ նա վկայություն է տվել Ջոան Քեթլին Ռոուլինգ անվան տակ ։ 2012 թվականի հարցազրույցի ժամանակ Ռոուլինգը նշել է, որ ինքն այլևս չի հոգում, երբ մարդիկ սխալ են արտասանում իր անունը ։
Ծնունդ և ընտանիք
Ջոան Ռոուլինգը ծնվել է Rolls-Royce Limited-ի ճարտարագետ Փիթեր Ջեյմս Ռոուլինգի և Աննա Ռոուլինգի ընտանիքում, 1965 թվականի հուլիսի 31-ին   Յեյթում, Գլոսթեշեր, Անգլիա, Բրիսթոլից 16 կմ հյուսիս ։ Նրա մայրը՝ Աննան, կիսով չափ ֆրանսիացի էր, կիսով չափ շոտլանդացի։ Ծնողներն առաջին անգամ հանդիպել են 1964 թվականին՝ գնացքում, որը մեկնում էր Քինգս Քրոս կայարանից։
Ծնողներն ամուսնացել են 1965 թվականի մարտի 14-ին։ Մոր մայրական պապը՝ Դուգալդ Քեմբլը, ծնվել է Արան կղզու Լամլաշ բնակավայրում, հայրական պապը՝ Լյուիս Վոլանը, Առաջին համաշխարհային պատերազմի ընթացքում Կուրսել լը Կոմտ գյուղի պաշտպանության համար պարգևատրվել է Croix de Guerre քաջության շքանշանով։ Տիկին Ռոուլինգն սկզբում համոզված էր, որ պատերազմի ժամանակ պապին շնորհվել է Պատվո լեգեոնի շքանշան, քանի որ ասում էր, որ ինքն է հենց ստացել այն 2009 թվականին։ Նա ավելի ուշ բացահայտեց ճշմարտությունը, որը պարզեց Մեծ Բրիտանիայի ծագումնաբանական սերիաներից մեկի ընթացքում։ Վոլանը Լոնդոնի Սևոյ հյուրանոցում 1920-ականներին աշխատում էր գինու գլխավոր մատուցող, որի համար նա արժանացել է գյուղատնտեսական արժանիքներով ասպետի շքանշանի ։
Կրթություն
Ռոուլինգը իր պատանեկության տարիների մասին The New Yorker-ի հարցազրույցին ասել է. «Ես առանձնահատուկ երջանիկ չեմ եղել։ Ես կարծում եմ, որ դա կյանքի սարսափելի ժամանակաշրջան էր» ։ Նա ուներ ծանր ընտանեկան կյանք. մայրը հիվանդ էր, իսկ Ռոուլիգի և հոր միջև հարաբերությունները բարդացել էին (նրանք չէին խոսում հոր հետ) ։ Ռոուլինգը սովորել է Վայդինի միջնակարգ դպրոցում, որտեղ նրա մայրը աշխատել է գիտության բաժանմունքում ։ Ինչպես ասում է Ռոուլինգը՝ «Հարմայոնին [«Հարրի Փոթեր»-ի ամենագետի բնավորությամբ կերպարը, Ոսկե եռյակի աղջիկը] ամբողջությամբ հիմնված է իմ վրա, նա իմ 11 տարեկան հասակի ծաղրանկարն էր» ։ Սթիվ Էդդին, որը Ռոուլինգի անգլերենի ուսուցիչն էր, հիշում էր նրան որպես «ոչ առանձնահատուկ աղջիկ», սակայն հիշում է որպես «աղջիկների վառ խմբից մեկը, որը բավականին լավ գիտեր անգլերեն» ։ Ռոուլինգի վեցերորդ դասարանի (Upper Sixth) ամենալավ ընկերը՝ Շոն Հարրիսը, ուներ փիրուզագույն Ford Anglia, որը հիշատակվում է իր գրքերից մեկում։ «Ռոն Ուիզլին [Հարրի Փոթերի լավագույն ընկերը]՝ Շոնի ոչ կենդանի դիմանկարն է, բայց, համենայն դեպս, շատ նման է նրան» ։ Ինչ վերաբերվում է Ռոուլինգի այդ ժամանակվա երաժշտական ճաշակին, նա ասում է. «Աշխարհում իմ ամենասիրած խումբը The Smiths-ն էր։ Իսկ երբ ես անցա փանք փուլը, դա The Clash խումբն էր» ։ Ռոուլինգը դարձել է դպրոցի ավագը ։ Մինչ համալսարան ընդունվելը նա սովորել է անգլերեն, ֆրանսերեն և գերմաներեն ։ Քննությունները տվել է երկու գերազանց և մեկ լավ գնահատականներով ։
1982 թվականին Ռոուլինգը չի անցել Օքսֆորդի համալսարանի ընդունելության քննությունները ։ Ապա դիմել է Էքսեթերի համալսարան, որն ավարտել է ֆրանսերենի և դասական բանասիրության բակալավրի կոչումով ։ Ռոուլինգն ասում է, որ «ընդհանրապես ոչ մի գործ չէր անում», իսկ դրա փոխարեն լսում էր The Smiths և Դիքենս ու Թոլքին էր կարդում» ։ Փարիզում սովորելուց հետո Ռոուլինգը Էքսեթերն ավարտել է 1986 թվականին, ապա վերադարձել Լոնդոն, որտեղ որպես քարտուղար աշխատել է «Միջազգային ամնիստիա»-յի հետազոտությունների բաժնում ։
Ոգեշնչում և մոր մահը
Լոնդոնում թողնելով «Միջազգային ամնիստիայի» գործը, Ռոուլինգը և իր երիտասարդ ընկերը որոշեցին տեղափոխվել Մանչեսթեր ։ 1990 թվականին, երբ նա Մանչեսթերից գնացքով Լոնդոն էր ժամանում (գնացքը մոտ չորս ժամ դադար էր տվել), նրա մոտ մտահղացում առաջացավ. գրել վեպ տղայի մասին, որը հաճախում էր կախարդությունների դպրոց ։ Նա The Boston Globe-ի հարցազրույցի ժամանակ ասել է. «Ես իսկապես չգիտեմ, թե որտեղից եկավ այդ միտքը։ Սկզբում ես մտածեցի Հարրիի մասին, ապա գլուխս լցվեց մյուս բոլոր կերպարներով և իրավիճակներով։» ։
Ռոուլինգը իր կայքում այսպես է ներկայացնում Հարրի Փոթերի առաջացման կոնցեպցիան.
Տուն հասնելուն պես նա անմիջապես սկսել է գրել ։ Նույն թվականի դեկտեմբերին ցրված սկլերոզից մահանում է Ռոուլինգի մայրը ։ Ջոանը հիշում է. «Ես գրում էի Հարրի Փոթերը, երբ իմ մայրը մահացել էր։ Ես նրան չէի պատմել Հարրի Փոթերի մասին» ։ Ռոուլինգի խոսքերով, մոր մահը խիստ ազդել է նրա վեպի վրա, որի պատճառով նա ավելի մանրամասն է նկարագրել Հարրիի ծնողների կորուստը, քանի որ զգացել էր այդ ծանր իրողությունը ։
Ամուսնություն և ամուսնալուծություն
Տեսնելով The Guardian -ի հայտարարությունը, Ռոուլինգը մեկնում է Պորտու (Պորտուգալիա)՝ անգլերեն դասավանդելու համար ։ Նա գիշերը դասավանդում էր, իսկ ցերեկները, լսելով Պյոտր Չայկովսկու ջութակով կատարումները, գրում էր ։ Պորտուգալիայում Ռոուլինգը բարում ծանոթանում է հեռուսալրագրող Ժորժի Արանտիշի հետ (Jorge Arantes) ։ Նրանք ամուսնանում են 1992 թվականի հոկտեմբերի 16-ին։ Նրանց երեխան՝ Ջեսիկա Իզաբել Ռոուլինգ Արանտիշը, ծնվում է 1993 թվականի հուլիսի 27-ին ։ Ավելի վաղ Ռոուլինգը վիժել էր ։ Զույգը բաժանվել է 1993 թվականի նոյեմբերի 17-ին ՝ ամուսնությունից տասներեք ամիս ու մեկ օր անց ։ Ռոուլինգի կենսագիրներն առաջ են բերում այն վարկածը, որ Ռոուլինգի ամուսնության տարիներին վերջինս ենթարկվել է ընտանեկան բռնության, բայց, ամենայն հավանականությամբ, դա անհայտ է ։ The Daily Express-ի հարցազրույցի ժամանակ Արանտիշը պատմում է, որ նրանց վերջին գիշերը նա Ռոոլինգին առավոտը ժամը 5-ին տնից դուրս է հանել ու ուժեղ հարվածել ։ 1993 թվականի դեկտեմբերին Ռոուլինգը իր դստեր և Հարրի Փոթերի երեք գլուխների հետ մեկնում է Էդինբուրգ (Շոտլանդիա)` ապրելու քրոջ մոտ ։
Համալսարանն ավարտելուց յոթ տարի անց Ռոուլինգն իրեն համարում էր «իր իմացած ամենաանհաջողակ մարդը»։ Նրա ամուսնությունը բաժանումով էր պսակվել, աշխատանք չուներ, իսկ նորածին երեխան՝ գրկին էր ։ Սակայն հետագայում նա իր այդ անհաջողությունը որակել է որպես ազատություն.
Այս ժամանակահատվածում Ռոուլինգը հիվանդանում է կլինիկական դեպրեսիայով, և նրա մտքով նույնիսկ ինքնասպանության փորձ անելու գաղափարն է անցնում ։ Հենց դա իր գիտակցության մեջ ստեղծում է երրորդ գրքի դեմենտորներին։ Դեմենտորները արարածներ են, որոնք ծծում են մարդկային հոգիները ։ Ռոուլինգը սկսեց սոցիալական նպաստ ստանալ։ Նրա խոսքերով, նա եղել է «աղքատ, որքանով դա հնարավոր էր լինել ժամանակակից Բրիտանիայում, լինելով՝ օթևան» ։
Ռոուլինգը «հուսահատության» մեջ էր այն բանից հետո, երբ իր ամուսինը եկել էր նրա ու իր դստեր որոնումներով ։ Նա ստացել էր պաշտպանության հրամանաթուղթ, և Արանտիշը վերադարձավ Պորտոիգալիա այն ժամանակ, երբ Ռոուլինգը 1994 թվականին ամուսնալուծության հայց ներկայացրեց դատարան ։ 1995 թվականին, իր առաջին վեպը վերջացնելուց հետո, նպաստով ապրելով՝ Ռոուլինգը ընդունվել է Էդինբուրգի համալսարանի մանկավարժական դպրոց ։ Նա գրել է բազմաթիվ սրճարաններում, հատկապես՝ Nicolson’s և The Elephant House (վերջինը ավելի վաղ պատկանել է նրա փեսային՝ Ռոջեր Մուրուին ) սրճարաններում։ 2001 թվականին «Բի-բի-սի»-ի հարցազրույցի ժամանակ Ռոուլինգը հերքել է այն շշուկները, որ նա գրել է սրճարաններում այն բանի պատճառով, որ իր բնակարանն ուներ տաքացման խնդիրներ, նշելով. «Ես այդքան էլ հիմար չեմ, որ ձմռանը Էդինբուրգում սառը բնակարան վարձեմ»։ A&E ամերիկյան հեռուստանախագծի ժամանակ Ռոուլինգը նշել է, որ սրճարաններում գրելու պատճառներից մեկն էր նաև իր դուստրը, ով զբոսանքի ժամանակ ամենաշուտն էր քնում ։
Հարրի Փոթեր
1995 թվականին Ռոուլինգը ավարտեց «Հարրի Փոթերը և Փիլիսոփայական քարը» ձեռագիր վեպը, որը տպագրվել է հենց իր կողմից մի հին գրամեքենայով ։ Բրիոնի Իվանսի ցնծագին արձագանքից հետո, ընթերցողները, որոնք պետք է գնահատեին գրքի առաջին երեք գլուխները, «Ֆուլհեմ» ընկերության գրական գործակալներ Christopher Little Literary Agents-ը համաձայնվեցին Ռոուլինգին ներկայացնել հրատարակիչների որոնման ժամանակ։ Գիրքը ուղարկվել է տասներկու հրատարակիչների, սակայն բոլորն էլ մերժել են ձեռագիրը ։ Մեկ տարի անց Ռոուլինգը լոնդոնյան Bloomsbury Publishing հրատարակչության հրատարակիչ Բարրի Քաննինգեմից ստանում է կանաչ լույս (և 1500 ֆունտ կանխավճար) ։ Ռոուլինգի գրքի հրատարակման որոշումը, ըստ երևույթին, պատկանում էր Bloomsbury հրատարակչության ներկայացուցչի ութամյա դստերը՝ Ալիսա Նյուտոնին, ում հայրը առաջարկել էր նրան կարդալ առաջին գլուխը։ Առաջին գլուխը կարդալուց հետո նա պահանջել է վեպի շարունակությունը ։ Քաննինգեմը Ռոուլինգին ասել է, որ թեև Bloomsbury համաձայնել է հրատարակել գիրքը, բայց, այնուամենայնիվ, ճիշտ կլիներ ցերեկային աշխատանք փնտրել, քանի որ մանկական գրքերով փող վաստակելու շանսերը շատ քիչ են ։ Դրանից կարճ ժամանակ անց, 1997 թվականին, Ռոուլինգը Scottish Arts Council-ից 8000 ֆունտի չափով գումար է ստացել՝ վեպը շարունակելու համար ։
1997 թվականի հունիսին Bloomsbury հրապարակում է «Հարրի Փոթերը և Փիլիսոփայական քարը» վեպը՝ սկզբնականում 1000 տպաքանակով, որից 500-ը բաժանվել է գրադարաններին։ Ներկայումս այդ առաջին նմուշների գինը կազմում է 16-ից մինչև 25 հազար ֆունտ ։ Փետրվարին գիրքը ստանում է British Book Award մրցանակը՝ որպես լավագույն մանկական գիրք, իսկ ավելի ուշ՝ Children’s Book Award մրցանակը։ 1998 թվականի սկզբին ԱՄՆ-ում աճուրդ անցկացվեց գրքի հրատարակման իրավունքը ստանալու համար, որը 105 հազար դոլարով հաղթեց Scholastic Inc. հրատարակչությունը։ Ռոուլինգի խոսքերով, երբ նա իմացավ այդ մասին, «քիչ էր մնում մահանար» ։ 1998 թվականի հոկտեմբերին Scholastic-ը «Փիլիսոփայական քարը» ԱՄՆ-ում հրատարակում է «Հարրի Փոթերը և կախարդական քարը» անվանումով, կարծելով, որ երեխաները չեն ցանկա գիրքը կարդալ «փիլիսոփայական» անվանմամբ ։ Ավելի ուշ Ռոուլինգը պնդում էր, որ շատ է ափսոսում անվան փոփոխության համար և եթե ավելի լավ վիճակում լիներ՝ երբեք չէր համաձայնվի վերնագիրը փոխել ։ Scholastic-ից գումար ստանալուց հետո Ռոուլինգն իր բնակարանից տեղափոխվում է Էդինբուրգի 19 Hazelbank Terrace հասցե ։
Առաջին վեպի շարունակությունը «Հարրի Փոթերը և Գաղտնիքների սենյակն» է, որը հրապարակվել է 1998 թվականի հուլիսին։ Գրքի շնորհիվ Ռոուլինգը կրկին ստացավ Smarties մրցանակը ։ 1999 թվականի դեկտեմբերին լույս է տեսնում նրա երրորդ վեպը՝ «Հարրի Փոթերը և Ազքաբանի կալանավորը», որը կրկին հաղթեց Smarties մրցանակը, որից հետո Ռոուլինգը դարձավ առաջին մարդը, ով իրար հետևից երեք անգամ անընդմեջ ստացել է այդ մրցանակը ։ Ավելի ուշ նա Հարրի Փոթերի մասին պատմող չորրորդ գրքով դուրս է գալիս մրցակցությունից, հնարավորություն տալով ուրիշ հեղինակների գրքերին։ 2000 թվականի հունվարին «Ազքաբանի կալանավորը» հաղթեց Whitbread Awards մրցանակը, որպես «Տարվա մանկական գիրք», թեև պարտվեց «Տարվա գիրք» անվանակարգում (Այդ տարում այս մրցանակը շահեց Շեյմաս Հինիի «Բեովուլֆ» գիրքը) ։
2006 թվականի դեկտեմբերի վերջին հայտնի դարձավ Հարրի Փոթերի մասին պատմող վիպաշարի վերջին գրքի անունը՝ «Հարրի Փոթերը և Մահվան պարգևները» ։ 2007 թվականի փետրվարին հայտնի դարձավ, որ Ռոուլինգը Էդինբուրգի The Balmoral հյուրանոցի իր համարում կիսանդրու վրա գրել է, որ վերջացրել է յոթերորդ գիրքը այս սենյակում 2007 թվականի հունվարի 11-ին ։ «Հարրի Փոթերը և Մահվան պարգևները» վեպը լույս է տեսել 2007 թվականի հուլիսի 21-ին և անցավ նախորդ ռեկորդը որպես ողջ ժամանակներում ամենաարագ վաճառաված գիրք ։ Գրքի լույս տեսնելու հենց հաջորդ օրը ԱՄՆ-ում և Մեծ Բրիտանիայում այն վաճառվել է 11 միլիոն օրինակով ։ Գրքի վեջին գլուխը Ռոուլինգը գրել է «մոտ 1990 թվականին» ։
Երբ նա դեռ աշխատում էր վերջին գրքի վրա, նա նկարահանվում է «J K Rowling… A Year In The Life» ֆիլմում, որը Մեծ Բրիտանիայում ցուցադրվել է 2007 թվականի դեկտեմբերի 30-ին՝ ITV-ով։ Այնտեղ Ռոուլինգը այցելում է Էդինբուրգում գտնվող իր հին բնակարանը, որտեղ ավարտել էր Հարրի Փոթերի մասին պատմող իր առաջին գիրքը ։ Երբ առաջին անգամ վերադարձավ այս բնակարան, նա արտասվում էր, ասելով. «հենց այստեղ ես լիովին փոխեցի իմ կյանքի ընթացքը» ։
Օփրա Ուինֆրիին տված հարցազրույցում Ռոուլինգը գրքերի շարքի մեծ հաջողության համար հարգանքի տուրք է մատուցել իր մորը, ասելով. ''«Գրքերը հենց այն են, ինչ կան, որովհետև նա մահացել է... որովհետև ես սիրում եմ նրան, իսկ նա մահացել է»'' ։ Ներկայումս Հարրի Փոթերը համաշխարհային բրենդ է, գնահատվում է 15 միլիարդ դոլար ։ Հարրի Փոթերի մասին պատմող վերջին չորս գրքերն անընդմեջ ռեկորդներ էին սահմանում՝ դառնալով պատմության մեջ ամենավաճառված գիրքը ։ Վիպաշարի ընդհանուր 4195 էջը թարգմանվել է ամբողջովին կամ մասնակի 65 լեզուներով ։ Հայտնի է նաև, որ Հարրի Փոթերի գրքերը հետաքրքրություն են առաջացրել երիտասարդների շրջանում ընթերցանության նկատմամբ, երբ համարվում էր, որ երեխաները դադարել են ընթերցանությամբ զբաղվել՝ իրենց ժամանակը վատնելով համակարգիչների և հեռուստատեսության վրա, թեև հաղորդվում է, որ չնայած գրքերի նման մեծ շրջանառությանը՝ ընթերցանությունը շարունակում է անկում ապրել ։
2011 թվականին հունիսին Ռոուլինգը հայտարարել է, որ Հարրի Փոթերի հետ կապված բոլոր իրերը հավաքելու են նոր վեբ-նախագծում՝ Pottermore-ում ։ Նախագծի կայքում ներկայացնում է 18 հազար լրացուցիչ բառով տեղեկատվություն Հարրի Փոթերի կերպարների, վայրերի և օբյեկտների մասին ։ 2012 թվականի ապրիլին կայքի ստեղծումից հետո Ռոուլինգը հայատատրեց, որ սկսել է Հարրի Փոթերի տիեզերքի մասին հանրագիտարանի ստեղծման աշխատանքները, և դրանից ստացված ամբողջ հասույթը նվիրաբերելու է բարեգործությանը ։ Ավելի ուշ Ռոուլինգը նշել է, որ նրան դուր է գալիս Հարրի Փոթերի մասին նոր տեղեկություններով կիսվել Pottermore-ում, և չի պլանավորում դրանք հրատարակել գրքի տեսքով ։  2014 թվականին Ռոուլինգը հրապարակել է «Քվիդիչի աշխարհի գավաթի պատմությունը» ապագա գրքի մի քանի հատվածներ։ Առաջինն լույս է տեսել մարտին, երկրորդը `հուլիսին ։
2016 թվականին, վերջին՝ յոթերորդ գլխի դուրս գալուց ինը տարի անց, վիպաշարը անսպասելի շարունակվեց, երբ լույս տեսավ Ռոուլինգի երկու մասից կազմված «Հարրի Փոթերը և Անիծված երեխան» պիեսը, որի գործողությունները կատարվում էին «Մահվան պարգևներից» անմիջապես հետո։ Պիեսը բեմադրվել է Ուեսթ-Էնդում և գրվել է դրամատուրգ Ջեք Թորնի կողմից՝ Ռոուլինգի կողմից ստեղծագործական աջակցությամբ։ Պրեմիերայի հետ զուգահեռ գրախանութներում հայտնվեցին սցենարով գիրքը, որպես պաշտոնապես ճանաչվեց որպես վիպաշարի 8-րդ գիրք։ Պիեսը երկպագուների և քննադատների կողմից դրական արձագանքներ է ստացել։
Հարրի Փոթերի մասին ֆիլմեր
1998 թվականի հոկտեմբերին Warner Bros. ձեռք է բերել առաջին երկու վեպը նկարահանելու իրավունք յոթանիշ գումարի համար ։ «Հարրի Փոթերը և փիլիսոփայական քարը» էկրան է բարձրացել 2001 թվականի նոյեմբերի 16-ին, իսկ «Հարրի Փոթերը և գաղտնիքների սենյակը»՝ 2002 թվականի նոյեմբերի 15-ին ։ Երկու ֆիլմն էլ նկարահանել է ռեժիսոր Քրիստոֆեր Կոլամբուսը։ 2004 թ. Հունիսի 4-ին «Հարրի Փոթերը և Ազքաբանի կալանավորը» ֆիլմը ղեկավարում էր Ալֆոնսո Կուարոնը։ 2004 թվականի հունիսի 4-ին էկրան բարձրացավ «Հարրի Փոթերը և Ազքաբանի կալանավորը» ֆիլմը, որի ռեժիսորը Ալֆոնսո Կուարոնն էր։ Չորրորդ ֆիլմը՝ «Հարրի Փոթերը և Հրա գավաթը», նկարահանվել է Մայք Նյուելի կողմից և հեռարձակվել է 2005 թվականի նոյեմբերի 18-ին։ «Հարրի Փոթերը և Փյունիկի միաբանությունը» ֆիլմը հեռարձակվել է 2007 թվականի հուլիսի 11-ին ։ Ռեժիսորը Դեյվիդ Եթսն էր, իսկ սցենարը գրել էր Մայքլ Գոլենբերգը, ով փոխարինել էր Սթիվ Կլովզին։ «Հարրի Փոթերը և Խառնածին արքայազնը» էկրան է բարձրացել 2009 թվականի հուլիսի 15-ին ։ Այս անգամ ևս ռեժիսորը Դեյվիդ Եթսն էր, իսկ սցենարիստի պաշտոնը վերադարձվել էր Կլովզին ։ 2008 թվականի մարտին Warner Bros.-ը հայտարարել է, որ Հարրի Փոթերի մասին պատմող շարքի վերջին մասը`«Հարրի Փոթերը և Մահվան պարգևները», նկարահանվելու է երկու մասով։ Առաջին մասը լույս է տեսել 2010 թվականի նոյեմբերին, իսկ երկրորդը ` 2011 թվականի հուլիսին։ Երկու մասերն էլ նկարահանվել է Եթսի կողմից ։
Warner Bros.-ը հիմնականում հաշվի է առել Ռոոլինգի ցանկությունները և գաղափարները։ Նրա հիմնական պայմաններից մեկն այն էր, որ ֆիլմերը պետք է նկարահանվեն Բրիտանիայում և բրիտանացի դերասանների կողմից ։
Առաջին չորս, վեցերորդ և յոթերորդ ֆիլմերի համար նախատեսված սցենարները գրվել են Սթիվ Կլովզի կողմից։ Ռոուլինգը աշխատել է նրա հետ, հետևելով, որ իր սցենարները չհակասեն շարքի ապագա գրքերին։ Նա ասել է, որ ինքը պատմել է իր հաջորդ գրքերի մասին ավելին, քան որևէ մեկին (մինչև դրանց լույս տեսնելը), բայց, համենայն դեպս, ոչ ամենը ։ Նա նաև ասել է Ալան Ռիքմանին (Սևերուս Սնեյփ) և Ռոբբի Կոլտրեյնին (Ռուբեուս Հագրիդ) որոշ գաղտնիքներ, նախքան դրանք կբացահայտվեին գրքերում ։ Դենիել Ռեդքլիֆը (Հարրի Փոթեր) հարցրել էր Ռոուլինգին, թե իր կերտած հերոսը ինչ-որ պահի արդյո՞ք կմեռնի. Ռոուլինգն ասել է, որ նա կունենա մահվան տեսարան, սրանով էլ հստակ պատասխան չի տալիս հարցին ։ Առաջին ֆիլմի ռեժիսորը կարող էր լինել Սթիվեն Սփիլբերգը, մամուլը բազմիցս հայտարարել է, որ Ռոոլինգն իր մասնակցությունն է ունեցել այն բանի վրա, որ դա տեղի չի ունեցել, սակայն Ռոուլինգը պատասխանել է, որ ռեժիսորի ընտրության մեջ ձայն չի ունեցել, և եթե իրավունք ուներ ռեժիսորի ընտրման գործում՝ Սփիլբերգի վրա վետո չէր դնի ։ Ռոոլինգի ռեժիսորի դերի համար առաջին թեկնածուն «Monty Python»-ի անդամ Թերրի Գիլյամն էր, քանի որ նա իր աշխատանքի երկրպագու էր, սակայն Warner Bros.-ն ուզում էր ավելի շատ ընտանեկան ֆիլմ նկարահանել, այդ իսկ պատճառով ընտրեց Կոլումբոսին ։
Ռոուլինգը նաև ֆիլմերի վրա ստացել է ստեղծագործական հսկողություն, նա ստուգել է բոլոր սցենարները և եղել է վերջին երկու ֆիլմերի (Մահվան Պարգևները 1, 2) պրոդյուսերներից մեկը ։ Պրոդյուսերներ Դեյվիդ Հեմանի և Դեյվիդ Բարրոնի, ռեժիսորներ Դեյվիդ Եթսի, Մայք Նյուելլի և Ալֆոնսո Կուարոնի հետ միասին Ռոոլինգը 2011 թվականին Հարրի Փոթերի մասին պատմող ֆիլմաշարի համար British Academy Film Awards-ի մրցանակ է ստացել՝ «կինոարվեստում նշանակալի բրիտանական ներդրման համար» ։
2013 թվականի սեպտեմբերին Warner Bros. ընկերությունը հայտարարել է Ռոուլինգի հետ ստեղծագործական համագործակցության ընդլայնման մասին և որին հաջորդեց Նյուտ Սկամանդերի մասին պատմող ֆիլմի ստեղծումը, ով «Ֆանստաստիկ գազաններ ու որտեղ գտնել դրանց» գրքի մտացածին հեղինակն էր։ Առաջին ֆիլմի սցենարը գրվել է ինքնին Ռոուլինգի կողմից, իսկ գործողությունները կատարվում են շարքի իրադարձություններից մոտ 70 տարի առաջ ։
2016 թվականի մարտին Ջոան Ռոուլինգը Թվիթթերի իր էջում հայտարարել է, որ իր «Ֆանստաստիկ գազաններ ու որտեղ գտնել դրանց» վեպը նկարահանվելու է երեք մասով։ Հայտարարվել էր, որ երեքմասանոց ֆիլմը էկրան կբարձրանա 2016 թվականի նոյեմբերին ։ Այն հեռարձակվեց «Ֆանստաստիկ գազաններ ու որտեղ գտնել դրանց» անվան տակ։ Ֆիլմի պրեմիերան ԱՄՆ-ում կայացավ 2016 թվականի նոյեմբերի 10-ին, Ռուսաստանում՝ նոյեմբերի 17-ին ։
Բացի այդ, Ռոուլինգը նշել է, որ Հարրի Փոթերի մասին պատմող վեպերի ութերորդ մասը չի նկարահանվելու։ «Անիծված երեխան» ներկայացում է, և որպես կինո դուք այն տեսնել չեք կարող», - ասել է գրողը։
Հաջողություն
2004 թվականին Forbes ամսագիրը Ռոուլինգին անվանեց առաջին մարդը, ով միլիարդատեր է դարձել գիրք գրելով, ինչպես նաև զվարճանքի ոլորտում երկրորդ ամենահարուստ կինը, և 1062-րդը աշխարհի ամենահարուստ մարդկանց թվում ։ Ռոուլինգը հերքել է ամսագրի հաշվարկները, ասելով, որ նա շատ գումար ունի, բայց նա միլիարդատեր չէ ։ 2008 թվականին Sunday Times Rich List-ում Ռոուլինգը Բրիտանիայի ամենահարուստ մարդկանց շարքում զբաղեցնում էր 144-րդ հորիզոնականը ։ 2012 թվականին Forbes-ը Ռոուլինգին չի ներառել ամենահարուստ մարդկանց վարկանիշում, ասելով, որ նա կորցրել է իր միլիարդատերերի կարգավիճակը՝ բարեգործական նվիրատվությունների պատճառով։ Դրանք կազմել են ավելի քան 160 միլիոն դոլար (ինչպես նաև Մեծ Բրիտանիայում բարձր հարկային տոկոսադրույքների պատճառով) ։ 2013 թվականի փետրվարին BBC Radio-ի Woman’s Hour 4-ը Ռոուլինգին ճանաչել է որպես երկրի ամենաազդեցիկ 13-րդ կին ։
2017 թվականին Ռոուլինգը գլխավորել է Forbes-ի եվրոպական հայտնի մարդկանց վարկանիշը` նախորդ տարվա ամենամեծ եկամուտով։ Նրա եկամուտը կազմել է 95 միլիոն դոլար ։